Orlofssjóður lækna hefur tekið á leigu íbúð við Hornsgatan 61 í Stokkhólmi . Íbúðin skiptist í tvær stofur ( þar af ein með svefnsófa ) , eitt svefnherbergi , baðherbergi , gestabaðherbergi og eldhús . Sængur og koddar ásamt sængurverum eru fyrir fjóra ( svefnsófi og dýna í stofu meðtalin ) . Öll venjuleg eldhúsáhöld og borðbúnaður , handklæði og rúmföt fylgja íbúðinni.í íbúðinni er sjónvarp með mörgum stöðvum . Þráðlaust internet er í íbúðinni . Íbúðin er leigð frá 7. júlí til 1. september 2007 í viku í senn frá kl. 17 á laugardegi til kl. 15 næsta laugardag á eftir . Vikan kostar 35 þúsund og 36 orlofspunkta . Lyklar eru afhentir á skrifstofu læknafélaganna Hlíðasmára 8 Kópavogi . Leigutaki skuldbindur sig til að fara vel og þrifalega með hið leigða húsnæði . Ekki er heimilt að reykja í íbúðinni og virða skal almennar húsreglur eins og að læsa ávallt útidyrum og ekki vera með hávaða seint á kvöldin o.s.frv . Íbúðin er vel staðsett á Södermalm í Stokkhólmi , hún er umkringd kaffihúsum , veitingahúsum og verslunum . Hún er í göngufæri við neðanjarðarlest ( Mariatorget ) , baðströnd ( langholmen ) og Gamla Stan . Hún er nálægt Södersjukhuset ( 10 mín. ganga ) , 7 km frá Karolinska og 20 km frá huddinge Universitessjukhuset . Hægt er að panta íbúðina á orlofsvefnum einnig er hægt að hafa samband við skrifstofu læknafélaganna ef þið getið nýtt ykkur þennan kost en fyrstur kemur fyrstur fær .